डेस्क/BOKARO :: बोकारो एवं चास के समाजसेवियों के द्वारा जिला एवं पुलिस पदाधिकारियों को शांतिपूर्ण दशहरा पूजा सम्पन्न कराने हेतु हंस रिजेन्सी के सभागार में सम्मानित किया गया। सम्मानित होने वालों में उपायुक्त बोकारो मृत्युंजय कुमार बरणवाल, पुलिस अधीक्षक कार्तिक एस, जिला प्रशासन के अन्य अधिकारी, सभी पुलिस उपाधीक्षक एवं अन्य पुलिस पदाधिकारी शामिल थे। उपायुक्त श्री बरणवाल एवं पुलिस अधीक्षक श्री कार्तिक ने सभी समाजसेवियों को धन्यवाद दिया। इस दौरान उप विकास आयुक्त रवि रंजन मिश्रा, कार्यपालक दण्डाधिकारी प्रभाष दत्ता, सभी पुलिस उपाधीक्षक सहित अन्य उपस्थित थे।